Huskeregler på parkeringsplassen

Det finnes noen huskeregler som vi i barnehagen legger vekt på og som hjelper til med å skape større trygghet.

**Ryggeregel**

-Rygg alltid inn på den ledige parkeringsplassen – da har du bedre oversikt når du skal ut igjen. Se deg godt for når du rygger inn.

**Lukk alltid porten**

-Barnehageporten skal alltid lukkes, uten unntak. Ingen barn skal kunne ferdes ut og inn av porten uten følge av en voksen. Hvis porten oppdages åpen, telles samtlige barn på huset med en gang.

**Klatring på gjerde og porten**

-Det er ikke lov å la barna klatre på gjerde eller over porten. Dette fordi da kan de andre barna tro det er ok å gjøre dette, og kan prøve å klatre ut av barnehagen.

**Sykler og sparkesykler på parkeringsplassen**

-Gå alltid av sykkelen og trill rolig blant bilene. Sykler parkeres i sykkelstativene.

**Søsken som venter i bilen**

-Hvis det ikke er nødvendig, bør ikke søsken vente alene i bilen. Veien frem til håndbrekket og andre spennende funksjoner i bilen er kort.

**Tomgangskjøring**

-Både med tanke på miljøet og sikkerheten skal bilen alltid slås helt av på parkeringsplassen.

**Oppmerket felt ved porten**

**-**Det skal ikke parkeres på det oppmerka feltet ved porten.